Source: https://www.jogiforum.hu/hirek/1151
Timestamp: 2019-09-17 03:19:08
Document Index: 4323636

Matched Legal Cases: ['bíróság ', 'bíróság ', 'Bíróság ', 'Bíróság ', 'bíróság ', 'bíróság ']

A strasbourgi bíróság elnöke szerint az emberi jogokat tekintve Magyarország nem problémás | hírek | Jogi Fórum ﻿
A strasbourgi bíróság elnöke ötnapos hivatalos magyarországi látogatása végeztével vasárnap utazott el Budapestről - tájékoztatta az MTI-t Lomnici Zoltán, a Legfelsőbb Bíróság főtitkára.
Luzius Wildhaber Budapesten megbeszéléseket folytatott Solt Pállal, a Legfelsőbb Bíróság és az Országos Igazságszolgáltatási Tanács elnökével, Németh Jánossal, az Alkotmánybíróság elnökével, továbbá részt vett a bíróságok és alkotmánybíróságok IX. nemzetközi konferenciáján.
Luzius Wildhaber társaságában Magyarországra utazott a strasbourgi bíróság magyar bírája, Baka András is.